આજ ની વાત કરીએ તો આપણે ‘માણસ’ કેટલા છીએ? જાણે કોઈએ આપણું પ્રોગ્રામિંગ કર્યું હોય એમ જ સવારે તરત જ ઉઠવા નું, નાહવા-ધોવા નું, નાસ્તો કરી ને ઓફિસ ઉપડવા નું. અને પછી વાહન રોજ ઉતાવળ માં ચલાવવા નું અને ઓફિસ માં આખો દહાડો કામ કરવાનું. રાતે આવી ને ઠૂસ થઇ ને સુઈ જવાનું. જો તમે આ કેટેગરી માં ના આવતા હોય તો ઘણું સારું છે પણ ઘણા લોકો આ કેટેગરી માં આવે છે. ખરેખર આપણે ક્યાંક વિચારવા ની જરૂર છે કે આપણે મશીન તો નથી થઇ ગયા ને? આપણે માણસ છીએ અને એ આપણું સદ્ભાગ્ય છે. છેલ્લે ક્યારે કુટુંબ સાથે વાત કરી? ક્યારે ભાઈબંધો ની સાથે મળી ને ગપ્પા માર્યા? ક્યારે આપણે સહપરિવાર એક જ સમયે જમ્યા?